CELEX: 32008D0762
Language: hr
Date: 2008-09-25 00:00:00
Title: 2008/762/EZ: Odluka Vijeća od 25. rujna 2008. o donošenju Poslovnika Odbora investicijskog instrumenta koji je osnovan pod okriljem Europske investicijske banke

218                   HR                              Službeni list Europske unije                                         01/Sv. 16
32008D0762
L 262/34                                          SLUŽBENI LIST EUROPSKE UNIJE                                            1.10.2008.
                                                          ODLUKA VIJEĆA
                                                         od 25. rujna 2008.
               o donošenju Poslovnika Odbora investicijskog instrumenta koji je osnovan pod okriljem Europske
                                                         investicijske banke
                                                            (2008/762/EZ)
VIJEĆE EUROPSKE UNIJE,                                                  uzimajući u obzir mišljenje Komisije,
                                                                        ODLUČILO JE:
uzimajući u obzir Ugovor o osnivanju Europske zajednice,
                                                                                                   Članak 1.
uzimajući u obzir Unutarnji sporazum između predstavnika                Donosi se Poslovnik Odbora investicijskog instrumenta koji je
vlada država članica koji su se sastali u Vijeću, o financiranju        osnovan pod pokroviteljstvom Europske investicijske banke,
potpore Zajednice u okviru višegodišnjeg financijskog okvira za         kako je utvrđen u Prilogu.
razdoblje od 2008. do 2013. u skladu sa Sporazumom o part­
nerstvu između EZ-a i AKP-a te o dodjeli financijske pomoći za                                     Članak 2.
prekomorske zemlje i područja na koje se odnosi dio četvrti             Ova Odluka stupa na snagu na dan objave u Službenom listu
Ugovora o EZ-u (1), a posebno njegov članak 9. stavak 2.,               Europske unije.
uzimajući u obzir Uredbu Vijeća (EZ) br. 617/2007 od
14. svibnja 2007. o provedbi 10. Europskog razvojnog fonda              Sastavljeno u Bruxellesu 25. rujna 2008.
prema Sporazumu o partnerstvu između EZ-a i AKP-a (2), a
posebno njegov članak 13. stavak 1. drugi podstavak,
                                                                                                             Za Vijeće
                                                                                                             Predsjednik
uzimajući u obzir prijedlog Europske investicijske banke,                                                 B. HORTEFEUX
(1) SL L 247, 9.9.2006., str. 32.
(2) SL L 152, 13.6.2007., str. 1.
 ---pagebreak--- 01/Sv. 16          HR                                    Službeni list Europske unije                                                 219
                                                                     PRILOG
          POSLOVNIK ODBORA INVESTICIJSKOG INSTRUMENTA KOJI JE OSNOVAN POD POKROVITELJSTVOM
                                                     EUROPSKE INVESTICIJSKE BANKE
                                                                     Članak 1.
          1.     Odbor investicijskog instrumenta (Odbor) sastoji se od predstavnika svake države članice i predstavnika Komisije
          Europskih zajednica (Komisije). Pravo glasa imaju samo članovi Odbora koje imenuju države članice ili njihovi zamjenici.
          2.     Predsjednik Odbora i njegov zamjenik biraju se između članova Odbora koje su odredile države članice, i to na
          razdoblje od dvije godine. Izbori se održavaju na početku prvog sastanka Odbora, tajnim glasovanjem. Predsjednik se bira
          između kandidata kvalificiranom većinom, kako je određeno člankom 3. Izbori zamjenika predsjednika se odvijaju prema
          istom postupku.
          3.     Europska investicijska banka (Banka) pruža Odboru potporu i usluge tajništva.
          4.     Svaka država članica imenuje jednog predstavnika i jednog zamjenika koji su ovlašteni glasovati. Zamjenik može
          prisustvovati sastancima Odbora kao promatrač, ali ima pravo glasa samo kad predstavnik njegove države članice nije
          prisutan. U iznimnim okolnostima kada niti predstavnik niti njegov zamjenik ne mogu prisustvovati sastanku Odbora,
          predstavnik može dati punomoć drugom predstavniku, ili ga može zamijeniti treća osoba koju ad hoc imenuje država
          članica. Država članica obavješćuje Banku i Glavno tajništvo Vijeća o imenima i adresama svojih predstavnika i njihovih
          zamjenika putem Stalnih predstavništava u Europskoj uniji.
          5.     Komisija imenuje jednog predstavnika i jednog zamjenika koji prisustvuju sastancima Odbora te dostavlja njihova
          imena Banci i Glavnom tajništvu Vijeća. Tim imenovanim osobama mogu pomagati drugi dužnosnici i službenici
          Komisije.
          6.     Banka imenuje dva dužnosnika koja prisustvuju i sudjeluju u radu Odbora te dostavlja njihova imena Komisiji i
          Glavnom tajništvu Vijeća. Tim imenovanim osobama mogu pomagati drugi dužnosnici Banke.
          7.     Poziva se jedan predstavnik Glavnog tajništva Vijeća da prisustvuje sastancima Odbora u svojstvu promatrača.
                                                                     Članak 2.
          Odbor saziva predsjednik, a sastaje se barem četiri puta godišnje u sjedištu Banke u Luxembourgu. Predsjednik može
          sazvati dodatne sastanke na zahtjev jednog od njegovih članova, ili Banke.
          Tajništvo šalje obavijesti o sastancima članovima Odbora i njihovim zamjenicima, te Glavnom tajništvu Vijeća, uključujući
          prijedloge dnevnog reda te istodobno i relevantne dokumente, kako je to određeno člankom 5. stavkom 1.
                                                                     Članak 3.
          Odbor u svim stvarima odlučuje kvalificiranom većinom od 724 glasa od 1 004, tako da barem četrnaest država članica
          glasa u korist odluke. Blokirajuća manjina sastoji se od 281 glasa. Glasovi predstavnika država članica ponderiraju se kako
          slijedi:
                                                      Država članica                      Glas
                                         Belgija                                            35
                                         Bugarska                                            1
                                         Češka                                               5
                                         Danska                                             20
                                         Njemačka                                         205
 ---pagebreak--- 220            HR                                     Službeni list Europske unije                                               01/Sv. 16
                                                   Država članica                     Glas
                                      Estonija                                           1
                                      Grčka                                             15
                                      Španjolska                                        79
                                      Francuska                                       196
                                      Irska                                              9
                                      Italija                                         129
                                      Cipar                                              1
                                      Latvija                                            1
                                      Litva                                              1
                                      Luksemburg                                         3
                                      Mađarska                                           6
                                      Malta                                              1
                                      Nizozemska                                        49
                                      Austrija                                          24
                                      Poljska                                           13
                                      Portugal                                          12
                                      Rumunjska                                          4
                                      Slovenija                                          2
                                      Slovačka                                           2
                                      Finska                                            15
                                      Švedska                                           27
                                      Ujedinjena Kraljevina                           148
                                      Ukupno                                        1 004
                                                                  Članak 4.
    1.       Odbor, pod uvjetima utvrđenim u članku 3.:
    (a) s obzirom na Investicijski instrument odobrava:
           i. operativne smjernice i prijedloge za njihovu reviziju;
          ii. strategije ulaganja i poslovne planove, u skladu s točkom (b) članka 13. stavka 2. Uredbe Vijeća (EZ) br. 617/2007
              od 14. svibnja 2007. o provedbi 10. Europskog razvojnog fonda prema Sporazumu o partnerstvu između AKP-a i
              EZ-a (1) (Provedbena uredba);
        iii. godišnja izvješća, uključujući financijske izvještaje;
         iv. bilo koji opći dokument o politikama, uključujući izvješća o procjeni;
    (b) daje mišljenje o:
           i. prijedlozima o dodjeli kamatne subvencije, u skladu s točkom (a) članka 13. stavka 3. Provedbene uredbe;
          ii. prijedlozima o projektima o kojima je Komisija dala negativno mišljenje;
         iii. bilo kojem drugom prijedlogu utemeljenom na općim načelima definiranim u operativnim smjernicama.
    (1) SL L 152, 13.6.2007., str. 1.
 ---pagebreak--- 01/Sv. 16          HR                                    Službeni list Europske unije                                                 221
          Osim toga, upravljačka tijela Banke mogu s vremena na vrijeme zatražiti da Odbor da mišljenje o drugim prijedlozima
          financiranja, ili o drugim strategijama i pitanjima politika koji se tiču djelovanja Banke u zemljama AKP-a.
          2.    Banka priprema i podnosi Odboru radne dokumente i prijedloge za Odbor. Prijedlozi daju detalje o:
          (a) opisu projekta i njegovoj relevantnosti za strategiju razvoja zemlje, kako je predstavljeno u strategiji EK-a za zemlju
              korisnika;
          (b) razvojnom cilju koji projekt ima namjeru postići, uključujući održivost planiranih mjera;
          (c) općoj organizaciji i osnovanosti projekta;
          (d) troškovima, metodi financiranja i rizicima projekta, kao i, prema potrebi, mjerama smanjenja rizika koje Banka ima
              namjeru primijeniti;
          (e) lokalnom, nacionalnom i regionalnom utjecaju projekta, na temelju odredbi Sporazuma o partnerstvu između AKP-a i
              EZ-a, uključujući utjecaj na okoliš;
          (f) pristanku ili mišljenju Komisije, kako je određeno člankom 13. stavkom 5. Provedbene uredbe.
          3.    Detaljna pravila o tehničkom izvršenju projekta i raspored za njegovo izvršenje sažeti su u Prilogu prijedloga.
                                                                    Članak 5.
          1.    Banka šalje relevantne dokumente i prijedloge članovima Odbora i njihovim zamjenicima, te Glavnom tajništvu
          Vijeća u sljedećim odnosnim vremenskim ograničenjima:
          (a) u slučajevima kada je predviđeno odobrenje Odbora, barem četiri tjedna prije datuma određenog za sastanke;
          (b) u slučajevima kada se traži mišljenje Odbora, barem tri tjedna prije datuma određenog za sastanke.
          Predsjednik može u iznimnim slučajevima ukinuti gore navedena vremenska ograničenja i to na obrazloženi zahtjev
          Banke.
          2.    Članovi odbora pisano dostavljaju Banci bilo kakve komentare ili zahtjeve za dodatnim informacijama koje imaju o
          dokumentima koji se prosljeđuju u skladu sa stavkom 1., barem pet radnih dana prije datuma sastanaka u slučajevima
          odobrenja i tri radna dana u slučajevima mišljenja.
          3.    Na prijedlog predsjednika, Odbor usvaja dnevni red na početku sastanka. Svaki član Odbora može tražiti da se na
          dnevni red dodaju točke, ali samo za raspravu. Informacije dostavljene s tim u vezi mogu biti predstavljene usmeno.
          4.    Za predstavnika države članice koji je odsutan smatra se da je odobrio ili dao pozitivno mišljenje o dostavljenim
          dokumentima, osim u slučajevima kada je predsjedniku Odbora dao pisanu obavijest o svojoj namjeri da ne odobri ili da
          ne da pozitivno mišljenje, ili je kao iznimnu mjeru dao punomoć predstavniku druge države članice. Predsjednika Odbora
          se unaprijed uredno obavješćuje o slučajevima kada je dana punomoć za glasovanje ili je određena zamjena.
          Predstavnik države članice može dobiti punomoć samo od predstavnika jedne države članice.
 ---pagebreak--- 222         HR                                    Službeni list Europske unije                                                  01/Sv. 16
                                                              Članak 6.
    1.    Mišljenje Odbora može biti zatraženo pisanim putem na inicijativu Banke i uz prethodno odobrenje predsjednika.
    2.    Kada se prijedlog podnosi pisanim putem, Banka ga podnosi zajedno sa svom relevantnom popratnom dokumen­
    tacijom. Ako u roku od tri tjedna nakon podnošenja prijedloga predstavnik države članice nije dao negativan glas, smatrat
    se da je glasovao u korist prijedloga.
    3.    Ako, ne kasnije od pet radnih dana prije isteka trotjednog razdoblja iz stavka 2., jedan od članova posebno zatraži
    raspravu na sastanku Odbora, prijedlog se podnosi na sljedećem zakazanom sastanku Odbora. U iznimnim slučajevima
    posebne hitnosti, Banka može zatražiti da predsjednik u skladu s člankom 2. sazove izvanredan sastanak Odbora.
                                                             Članak 7.
    1.    Ne dovodeći u pitanje članak 13. stavak 6. Provedbene uredbe, Odbor može dati odobrenje ili pozitivno mišljenje
    podložno bilo kakvom komentaru koji je Odbor naveo.
    2.    Odbor može tražiti procjenu zahtjeva ili prijedloga koje u nekom pogledu treba nadopuniti. U takvim slučajevima,
    zahtjev ili prijedlog može biti drugi put predstavljen Odboru.
    3.    Mišljenja koja Odbor iznese prosljeđuju se tijelima Banke koja donose odluke.
                                                              Članak 8.
    1.    Tajništvo u nadležnosti predsjednika sastavlja zapisnik glavnih zaključaka svakog sastanka Odbora i glavna stajališta
    koja su zauzeli članovi Odbora, i to u roku od dva tjedna od datuma sastanka. Tajništvo također bilježi mišljenja i
    glasovanje u pisanom postupku. Taj zapisnik se šalje članovima Odbora.
    2.    Zapisnik se smatra konačnim kada ga odobri Odbor, bilo pisanim postupkom ili na sljedećem sastanku.
    3.    Korespondencija za Odbor se naslovljava na tajništvo, na pažnju predsjedniku Odbora.
    4.    Svi predstavnici i promatrači koji prisustvuju sastancima Odbora moraju poštovati povjerljivost rada i vijećanja
    Odbora. Dokumente koji su vezani uz njihov rad i vijećanje koriste samo njihovi primatelji, koji su odgovorni za njihovo
    čuvanje i povjerljivost.
                                                              Članak 9.
    1.    Banka snosi troškove rada Odbora, uključujući putne troškove za jednog predstavnika za svaku državu članicu.
    2.    Banka stavlja Odboru na raspolaganje prostorije i opremu koja je potrebna za njegov rad.
                                                             Članak 10.
    Sve obavijesti, korespondencija ili dokumenti koji se dostavljaju u skladu s ovim Poslovnikom mogu biti dostavljeni
    putem elektroničke pošte ili faksimilom.